Andres Keevallik

Andres Keevallik (sündinud 24. veebruaril 1943 Pärnus) on eesti tehnikateadlane. Aastatel 2000–2005 ja 2010–2015 oli ta Tallinna Tehnikaülikooli rektor. Keevallik lõpetas Rapla Keskkooli 1961. aastal. Tallinna Polütehnilise Instituudi lõpetas ta 1967. aastal cum laude ja medaliga Mente et Manu automaatika ja telemehaanika erialal, ning 1974. aastal samas aspirantuuri. Liitus 1990. aastal Üliõpilasselts Liivika vilistlaskoguga. Aastast 1967 töötab Tallinna Tehnikaülikoolis. 1967–1971 TPI automaatika ja telemehaanika kateedri insener, assistent, vanemõpetaja 1975 TPI elektronarvutite kateedri vanemõpetaja 1976–1992 TPI elektronarvutite kateedri dotsent 1976–1987 TPI elektronarvutite kateedri juhataja 1987–1992 TTÜ digitaalsüsteemide projekteerimise ja diagnostika laboratooriumi juhataja 1992–2000 TTÜ arvutitehnika instituudi digitaaltehnika professor 1992–1995 TTÜ arvutitehnika instituudi direktor 1995–1997 TTÜ infotehnoloogia teaduskonna dekaan 1999–2000 TTÜ digitaaltehnika õppetooli juhataja 2000–2005 Tallinna Tehnikaülikooli rektor 2005–2010 Tallinna Tehnikaülikooli arendusprorektor 2010–2015 Tallinna Tehnikaülikooli rektor alates 2015 Tallinna Tehnikaülikooli emeriitrektor Aastail 1997–1999 oli Eesti Ühispanga asepresident (infotehnoloogia juht). 2001. aastast Eesti Teadus- ja Arendusnõukogu liige, 2002. aastast Eesti presidendi akadeemilise nõukogu liige, Eesti Informaatikanõukogu liige ning Kaitseministeeriumi teadusnõukogu esimees. 1998. aastast Eesti volitatud insener ja euroinsener (EUR ING). Tehnikakandidaadi väitekirja "Abstraktsete automaatide pere struktuursete omaduste uurimine" kaitses 1974 TTÜ-s. Uurimisalad: digitaalsed juhtimissüsteemid, nende loogilise sünteesi meetodid ja algoritmid. Loonud digitaalsete juhtautomaatide dekompositsioonilise loogilise sünteesi metoodika, mille aluseks on lõplike automaatide üldistatud dekompositsiooniteoreem. Töötanud külalisteadlasena 1976–1977 Linköpingi Ülikoolis, 1987–1988 Karlsruhe Ülikoolis, 1992 Turu Ülikoolis, 1993 Darmstadti Tehnikaülikoolis. Baranov, S.I., Keevallik, A.E. Synthesis of control automata using graph-schemes of algorithms. Digital Processes, 6(2–3), 149–165. (1980) Baranov, S.I., Keevallik, A.E. Transformation of graph-schemes of algorithms. Digital Processes, 6(2–3), 127–147. (1980) Fomina, E., Keevallik, A., Sudnitson, A. Low power synthesis based on information theoretic measures. 2002 23rd International Conference on Microelectronics, Nish, Yugoslavia, 699–702. (2002) 1998 Eesti volitatud Insener, euroinsener 2002 Mõtlev mees 2002 Ukraina Ülemraada aukiri 2002 Poola Vabariigi teeneteorden 2003 Valgetähe III klassi teenetemärk 2003 Tallinna teenetemärk 2003 Eesti Üliõpilaskondade Liidu (EÜL) aasta üliõpilassõbra tiitel 2003 Tehnikaülikooli Akadeemilise Meeskoori auliige 2004 TTÜ üliõpilaselu eestvedaja tiitel 2005 TTÜ üliõpilaskonna teenetemärk "Fidelis Studiosus" 2005 info- ja kommunikatsioonitehnoloogia (IKT) aasta tegija 2005 Eesti Kaubandus-Tööstuskoja I klassi aumärk 2005 Tallinna Tehnikaülikooli suur teenetemedal 2005 Eesti Kaitseväe eriteenete rist 2007 Helsingi Tehnikaülikooli audoktor 2007 Gruusia Inseneriakadeemia akadeemik 2011 Kaukasuse Ülikooli audoktor 2015 Saare maavalitsuse teeneteplaat Tema isa Edgar Keevallik oli loomakasvatusteadlane. Ta oli abielus atmosfäärifüüsik Sirje Keevallikuga, nende tütar Leelo töötab Linköpingi Ülikoolis keele ja kultuuri professorina, teine tütar Liina on eesti teatri- ja filmikunstnik. Eesti teaduse biograafiline leksikon, 1. köide Eesti riiklike teenetemärkide kavaleride andmebaas presidendi kantselei kodulehel (president.ee). Rektor Andres Keevallik 60 Vallo Toomet "Andres Keevallik- Viimaseid päevi tehnikaülikooli rektor" Eesti Päevaleht, 5. veebruar 2005 "Andres Keevallik: Kehv haritus tuleneb puudulikest õppetoetustest" Delfi, 30. august 2010 Mikk Salu "Andres Keevallik: mina tehnoloogia arengut ei karda" Eesti Päevaleht, 4. september 2010 Biograafia ESBL-is Käesolevas artiklis on kasutatud "Eesti teaduse biograafilise leksikoni" materjale.